بلژیک‌ده میمون چیچگی ویروسونا ایلک یولوخما حالی ثبت ائدیلدی.
وی‌آرتی تلویزیونونا دانیشان آنتورپ تروپیک ساغلیق انستیتوسو مسئوللاریندان ایسابل بروسیوس، وضعیتی آغیر اولمایان خسته‌نین یولداشینین دا عینی سمپتوملاری گؤستردیگینی و یاخیندا ایکینجی یولوخما اولقوسونون دا ثبت ائدیله‌جگینی گؤزله‌دیکلرینی سؤیله‌دی.
بروسیوس، ویروسون یولوخابیلمه‌سی اوچون یاخین و داواملی تماسین لازیم اولدوغونو و گئنیش یاییلما گؤزله‌مه‌دیکلرینی بیلدیردی.
ایلک دفعه ۷ می‌ده اینگیلتره‌ده گؤروله‌ن میمون چیچگی ویروسو سون ۲ هفته‌ده آوروپانین ۷ اؤلکه‌سینه یاییلدی، کانادادا ایسه ۱۷ شبهه‌لی اولقو وار. اینگیلترده‌ده یولوخما ساییسی ۹ نفره یوکسلیرکن، ایسپانیادا ۷، پرتغالدا ۵، ایتالیا، سوئد و آمریکادا هر بیرین‌ده ۱ یولوخما حالی ثبت ائدیلدی.
اندمیک بیر ویروسون یاراتدیغی نادیر خسته‌لیکلردن بیری کیمی تانینان میمون چیچگی، کونگو و باتی آفریقا نؤوعو اولاراق ایکییه آیریلیر.
ویروسون کونگو تیپینین یوزده۱۰-آ قدر اؤلوم ریسکی وارکن، باتی آفریقا نؤوعونون ایسه هر ۲ خسته‌دن بیرینده یوزده ۱ اؤلوم نیسبتبنه صاحیب اولدوغو بیلینیر.
عمومیتله حیوان‌دان اینسانا، نادیر حاللاردا ایسه اینسان‌دان اینسانا یاخین تماسلا بولاشان ویروس، بدن‌ده یوکسک قیزدیرما و قاشینتیلی قابارجیقلارا سبب اولابیلیر.
